CELEX: 62011CN0167
Language: da
Date: 2011-04-05 00:00:00
Title: Sag C-167/11 P: Appel iværksat den 5. april 2011 af Cantiere Navale De Poli SpA til prøvelse af dom afsagt af Retten (Ottende Afdeling) den 3. februar 2011 i sag T-584/08, Cantiere Navale De Poli mod Kommissionen

11.6.2011   
            
            
               DA
            
            
               Den Europæiske Unions Tidende
            
            
               C 173/7
            
         Appel iværksat den 5. april 2011 af Cantiere Navale De Poli SpA til prøvelse af dom afsagt af Retten (Ottende Afdeling) den 3. februar 2011 i sag T-584/08, Cantiere Navale De Poli mod Kommissionen
   (Sag C-167/11 P)
   2011/C 173/15
   Processprog: italiensk
   
      Parter
   
   
      Appellant: Cantiere Navale De Poli SpA, under likvidation og afvikling (ved avvocati A. Abate og A. Franchi)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellen tages til følge i form af ophævelse af dom afsagt den 3. februar 2011 af Retten i første instans og annullation af Kommissionens tilhørende beslutning af 21. oktober 2008, og der træffes direkte afgørelse i hovedsagen i det omfang, hvori det er nødvendigt og muligt.
            
         
               —
            
            
               Subsidiært: Rettens dom ophæves, og sagen hjemvises til Retten.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   Med appellen ønskes der en prøvelse af Rettens dom af 3. februar 2011, sag C-584/08, Cantiere navale De Poli mod Kommissionen, især på følgende punkter:
   
               a)
            
            
               Procedurefejl ved manglende begrundelse i forbindelse med
               
                           —
                        
                        
                           formålsfortolkningen af Rådets forordning (EF) nr. 1177/2002 af 27. juni 2002 om en midlertidig defensiv ordning for skibsbygningsindustrien (herefter »MDO-forordningen«) (1) for at identificere de af Rådet tilstræbte formål med beskyttelse af Fællesskabets skibsværfters interesser, som er i fare på grund af konkurrencebegrænsende praksis fra koreanske værfter,
                        
                     
                           —
                        
                        
                           forholdet (retskildernes rangorden) mellem Rådets MDO-forordning og Kommissionens forordning (EF) nr. 794/2004 af 21. april 2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af artikel 88 EF (2) og
                        
                     
                           —
                        
                        
                           anvendelsen af subsidiaritetsprincippet ved fastsættelsen af de regler, som bestemmer tidspunkterne for medlemsstaternes støtteanmeldelse til Kommissionen.
                        
                     
         
               b)
            
            
               Tilsidesættelse af fællesskabsretten i forbindelse med
               
                           —
                        
                        
                           medlemsstaternes udøvelse på sigt af beføjelsen til at anmelde støtte til Kommissionen inden for rammerne af MDO-forordningen,
                        
                     
                           —
                        
                        
                           Kommissionens kompetenceområde ved vurderingen af »foreneligheden med fællesmarkedet« for den støtte, der er forudset i forordningen,
                        
                     
                           —
                        
                        
                           reguleringen af de gældende retsforhold ved forordningen efter udløbet af dennes gyldighed (den 31. marts 2005) og
                        
                     
                           —
                        
                        
                           anvendelse af ligebehandlingsprincippet og princippet om beskyttelsen af den berettigede forventning.
                        
                     
         
      (1)  EFT L 172 af 2.7.2002, s. 1
   
   
      (2)  EUT L 140 af 30.4.2004, s. 1